"Dikepe tsa botshwaratlhapi tsa Aforika Borwa di tla tlamiwa ke ditlamelo tsa tumelano fa di le mo metsing a Mmuso o e leng karolo ya tumelano ya Torremolinos ya 1993.Seno se lepalepane le maitlhomo a Operation Phakisa a go dira letlhomeso la ditheo la tsamaiso ya mawatle a Aforika Borwa, go tokafatsa tshireletso ya mawatle a Aforika Borwa, bogolo segolo go lebeletswe thulaganyotshelo e e mo matshosetsing thata, mmogo le go samagana le tlhaelo ya bokgoni, gareng ga tse dingwe.7 Kabinete e amogetse gore Aforika Borwa a obamele Tumelano ya Boditšhabatšhaba ya Seemo sa Katiso, Tlamelo ya Ditifikeiti mmogo le Tlhokomelo ya Badiri ba Dikepe tsa Botshwaratlhapi, ya 1995 (STCW-F).Seno ke maiteko a ntlha a go tlhoma seemo sa pateletso sa katiso ya boditšhabatšhaba mo badiring ba dikepe tsa botshwaratlhapi tse di yang mawatleng mme di le boleele jwa dimitara di le 24 gongwe go feta."